stanford-oval/wikipedia huggingface dataset:
Selber Wölfe

| Selber Wölfe |
| --- | --- |
Perustettu:  2004
Entiset nimet:  VER Selb (1953–1983)   VERE Selb (1983–1987)   ERC Selb (1987–2004)   VER Selb (2004–nykyhetki)
Kaupunki:   Selb, Saksa
Kotiareena:  NETZSCH-Arena
– kapasiteetti:  4 082
Sarjataso:  DEL2
Värit:                
Toimitusjohtaja:   Sven Gerike
Päävalmentaja:   Craig Streu
Infobox OKVirheellinen NIMI-arvo: 
VER Selb on saksalainen jääkiekkojoukkue Selbin kaupungista. Joukkue on perustettu vuonna 1953 ja se pelaa Saksan toiseksi korkeimmalla sarjatasolla DEL2-liigassa.
Pelaajat

| Maalivahdit |
| --- | --- | --- | --- | --- | --- |
| # |  | Pelaaja | Hanskakäsi | Sopimus | Syntymäpaikka |
| 1 |  | Sebastian Scherer | L | Juniori |  |
| 27 |  | Michel Weidekamp | L | 2025 | Hagen, Saksa |
| 37 |  | Kevin Carr | L | 2025 | Unionville, Ontario, Kanada |
| Puolustajat |
| --- | --- | --- | --- | --- | --- |
| # |  | Pelaaja | Kätisyys | Sopimus | Syntymäpaikka |
| 7 |  | Frank Hördler (C) | L | 2025 | Bad Muskau, Saksa |
| 11 |  | Luis Marusch | R | 2025 | Regenstauf, Saksa |
| 22 |  | Colin Campbell | L | 2025 | Mississauga, Ontario, Kanada |
| 38 |  | Simon Stowasser | L | 2025 | Kaufbeuren, Saksa |
| 42 |  | Tim Heyter | L | 2025 | Bad Muskau, Saksa |
| 52 |  | Ryan Sproul | R | 2025 | Mississauga, Ontario, Kanada |
| 55 |  | Jeroen Plauschin | L | 2025 | Berliini, Saksa |
| 59 |  | Maximilian Gläßl | L | 2027 | Marktredwitz, Saksa |
| 74 |  | Moritz Raab | L | 2026 | Mannheim, Saksa |
| Hyökkääjät |
| --- | --- | --- | --- | --- | --- | --- |
| # |  | Pelaaja | Kätisyys | Pelipaikka | Sopimus | Syntymäpaikka |
| 8 |  | Max Klughardt | L | H | Juniori |  |
| 9 |  | Brent Raedeke | L | VLH / KH | 2025 | Regina, Saskatchewan, Kanada |
| 10 |  | Ryan Smith | R | OLH | 2025 | Roanoke, Virginia, Yhdysvallat |
| 13 |  | Maxim Fischer | R | H | Juniori | Nürnberg, Saksa |
| 14 |  | Marco Pfleger | R | OLH | 2025 | Peißenberg, Saksa |
| 17 |  | Seonwoo Park | L | H | Juniori | Suwon, Etelä-Korea |
| 23 |  | Joel Hofmann | R | H | Juniori | Neunkirchen, Saksa |
| 28 |  | Jordan George | L | OLH | 2025 | Madison, Wisconsin, Yhdysvallat |
| 44 |  | Jonas Körber | L | H | Juniori |  |
| 45 |  | Carson McMillan | R | OLH / KH | 2025 | Brandon, Manitoba, Kanada |
| 47 |  | Nick Miglio | L | VLH | 2025 | San Antonio, Texas, Yhdysvallat |
| 63 |  | Chad Bassen | L | KH / VLH | 2025 | Strathmore, Alberta, Kanada |
| 71 |  | Adam Kiedewicz | L | H | 2025 | Toruń, Puola |
| 77 |  | Donát Péter | L | KH | 2025 | Budapest, Unkari |
| 79 |  | Nikita Krimskij | L | H | 2025 | Pietari, Venäjä |
| 88 |  | Daniel Schwamberger | L | H | 2025 | Vimperk, Tšekki |
| 91 |  | Josh Winquist | L | KH | 2025 | St. Albert, Alberta, Kanada |
| 92 |  | Richard Gelke | L | VLH | 2025 | Reutlingen, Saksa |
| 98 |  | Mark McNeill | R | KH / OLH | 2025 | Langley, Brittiläinen Kolumbia, Kanada |
Pelaajat > Valmennus & Joukkueenjohto

Päävalmentaja: Craig Streu
Apuvalmentaja: Lanny Gare
Toimitusjohtaja: Sven Gerike
Lähde: EliteProspects
Aiheesta muualla

Virallinen sivusto
Saksan jääkiekko
| --- | --- |
DEL: Adler Mannheim · Augsburger Panther · DEG Metro Stars · EHC München · Eisbären Berlin · ERC Ingolstadt · Grizzly Adams Wolfsburg · Hamburg Freezers · Iserlohn Roosters · Krefeld Pinguine · Kölner Haie · Nürnberg Ice Tigers · SERC Wild Wings · Straubing Tigers
DEL2: Bietigheim Steelers · Dresdner Eislöwen · Eispiraten Crimmitschau · ESV Kaufbeuren · EV Landshut · Fischtown Pinguins · Heilbronner Falken · Lausitzer Füchse · Ravensburg Tower Stars · EC Bad Nauheim · SC Riessersee · Starbulls Rosenheim
Oberliga Nord: Hannover Scorpions · EHC Timmendorfer Strand 06 · Hannover Indians · Rostock Piranhas · Hamburger SV · EC Harzer Falken · Adendorfer EC · Hamburg Crocodiles · GEC Ritter Nordhorn
Oberliga Ost: Icefighters Leipzig · Black Dragons Erfurt · Saale Bulls Halle · EHV Schönheide 09 · Tornado Niesky · FASS Berlin · Wild Boys Chemnitz · EHC Jondorfer Falken
Oberliga Süd: Selber Wölfe · EHC Freiburg · Tölzer Löwen · EHC Bayreuth · EHC Klostersee · EC Peiting · EV Füssen · Erding Gladiators · EV Regensburg · Deggendorf Fire · Blue Devils Weiden · Mighty Dogs Schweinfurt
Oberliga West: EC Kassel Huskies · ESC Moskitos Essen · Füchse Duisburg · Grefrather EG · Hammer Eisbären · Herner EV 2007 · Königsborner JEC · Löwen Frankfurt · Neusser EV · Ratinger Ice Aliens
Maajoukkue: Saksan jääkiekkomaajoukkue · Saksan naisten jääkiekkomaajoukkue · Saksan jääkiekkoliitto
Toisen kertaluvun derivaatta

Differentiaali- ja integraalilaskennassa funktion ƒ 
derivaattafunktion derivaattaa sanotaan funktion ƒ
toisen kertaluvun derivaataksi. Myös nimitys toinen derivaatta on 
yleisesti käytössä. Funktion toisen kertaluvun derivaatalla 
voidaan muun muassa tutkia funktion kuvaajan kaarevuutta ja sen derivaatan nollakohtien luonnetta. Toisen kertaluvun derivaatan 
fysikaalisista sovelluksista voidaan mainita esimerkiksi kappaleen kiihtyvyyden määrittäminen. Kappaleen nopeus on sen paikan 
derivaatta ajan suhteen. Kiihtyvyys on kappaleen nopeuden derivaatta 
ajan suhteen. Siten kiihtyvyys on paikan toisen kertaluvun derivaatta ajan 
suhteen. Funktion korkeamman kertaluvun derivaattojen tuntemista 
hyödynnetään myös monissa funktion approksimaatio-menetelmissä, 
kuten esimerkiksi Taylorin sarjassa.
Merkinnät

Funktion  f(x)\! toisen kertaluvun derivaatta merkitään 
yleensä  f''(x)\!, jossa
Muita käytettyjä merkintöjä ovat:
Esimerkki

Olkoon
Funktion ƒ derivaatta on funktio
Funktion ƒ toisen kertaluvun derivaatta on funktion ƒ′ 
derivaatta
Suhde kuvaajaan > Kaarevuus

Funktion ƒ toisen kertaluvun derivaatta mittaa sen kuvaajan kaarevuutta. 
Funktio, jonka toisen kertaluvun derivaatta on positiivinen, on kupera alaspäin eli 
jokainen sen käyrälle piirretty tangentti on, sivuamispistettä lukuun ottamatta, käyrän 
alapuolella. Vastaavasti, funktio, jonka toisen kertaluvun derivaatta on negatiivinen, 
on kupera ylöspäin eli jokainen sen käyrälle piirretty tangentti on käyrän 
yläpuolella.
Suhde kuvaajaan > Käännepiste

Pistettä, jossa funktion toisen kertaluvun derivaatan merkki vaihtuu, kutsutaan käänne­pisteeksi. Käännepisteessä funktion kuvaajan kaarevuussuunta vaihtuu. 
Jos funktion toisen kertaluvun derivaatta on jatkuva käännepisteessä, sen on oltava 
0. Toisen kertaluvun derivaatan nollakohta ei kuitenkaan ole riittävä ehto 
käännepisteelle.
Suhde kuvaajaan > Toisen kertaluvun derivaatan testi

Funktion toisen kertaluvun derivaatan testillä voidaan tietyissä olosuhteissa 
selvittää funktion derivaatan nollakohdan luonne. 
Olkoon  f'(x_{0})=0\!. Jos
\ f^{\prime \prime }(x_{0})<0, funktiolla  \ f on paikallinen maksimi pisteessä  \ x_{0}.
\ f^{\prime \prime }(x_{0})>0, funktiolla  \ f on paikallinen minimi pisteessä \ x_{0}.
\ f^{\prime \prime }(x_{0})=0, funktiolla  \ f voi olla pisteessä  \ x_{0} joko paikallinen maksimi, paikallinen minimi tai käännepiste.
Raja-arvo

Jos funktiolla  \ f on pisteessä  \ x_{0} olemassa toisen 
kertaluvun derivaatta, se voidaan esittää raja-arvona:
Approksimointi

Funktion approksimointiin voidaan käyttää erilaisia esimerkiksi korkeampia 
derivaattoja käyttäviä polynomeja taikka potenssi­sarjoja. Eräät esimerkit tällaisista ovat Taylorin polynomi ja Taylorin sarja.
Funktion toisen asteen Taylorin polynomi pisteessä  \ x_{0} on:
Maclaurinin polynomi on Taylorin polynomin erikoistapaus, jossa kehityskeskus on 
origo:
Taylorin sarja on yksinkertaistettu versio potenssisarjasta. Taylorin sarjalla 
funktiolle saadaan seuraava sarjakehitelmä:
Edellisessä ! tarkoittaa kertomaa ja  f^{(n)}(x_{0}) funktion 
 \ f n:ttä derivaattaa. Maclaurinin sarja on Taylorin sarjan 
erikoistapaus, jossa kehityskeskus on origo.
Kiihtyvyys

Tarkastellaan objektia, joka liikkuu suoralla (esimerkiksi x-akselilla). 
Sen paikka  \ x saadaan ajan funktiosta 
 x=s(t). Keski­nopeudeksi  v_{avg} aikavälillä 
 [t,t+h] saadaan
Nopeus  v(t) ajanhetkellä  \ t on tämän keskinopeuden 
raja-arvo, kun  \ h\to 0. Siten
Nopeus ajanhetkellä  \ t on siis paikan derivaatta ajan suhteen. 
Tämän derivaatan arvo voi olla luonnollisesti myös nolla tai negatiivinen, joten 
nopeus kertoo myös liikesuunnan.
Derivoimalla edelleen nopeus ajan suhteen saadaan objektin kiihtyvyys ajanhetkellä 
 t
Kiihtyvyys on siis paikan toisen kertaluvun derivaatta ajan suhteen.
Kirjallisuutta

Pitkäranta, Juhani: Calculus Fennicus – TKK:n 1. lukuvuoden laaja matematiikka (2000–2013) (pdf) Helsinki:  Avoimet oppimateriaalit ry. ISBN 978-952-7010-12-9 ISBN 978-952-7010-13-6 (pdf). Viitattu 8.7.2019.
Funktion  f(x)=\sin(2x) kuvaaja 
välillä  [-\pi /4,5\pi /4]. Tangenttisuora on sininen, kun käyrä on 
kupera alaspäin, vihreä, kun käyrä on kupera ylöspäin, ja punainen käännepisteissä 
(0,  \pi /2, and  \pi ).
Kimmo Kontula

Kimmo Kaleva Kontula (s. 13. lokakuuta 1950 Helsinki) on suomalainen sisätauteihin ja endokrinologiaan erikoistunut lääkäri ja professori.
Kontula valmistui lääketieteen ja kirurgian tohtoriksi 1975. Hänet nimitettiin vuonna 1996 Helsingin yliopiston molekyylilääketieteen professoriksi ja vuonna 2001 sisätautiopin professoriksi. Hän on julkaissut endokrinologiaan, metabolismiin ja molekyyligenetiikan kliiniseen soveltamiseen liittyviä tutkimuksia. Kontula sai vuonna 2005 Matti Äyräpään palkinnon sydän- ja verisuonitautien taustalla olevien geenien ja geenimuutosten tutkimuksista. Hän on toiminut Helsingin yliopiston lääketieteellisen tiedekunnan dekaanina, Helsingin yliopiston vararehtorina, Suomen Kulttuurirahaston hallituksen puheenjohtajana ja Eteläsuomalaisen osakunnan inspehtorina. Kontula on myös Tampereen yliopiston hallituksen varapuheenjohtaja sekä Yrjö Jahnssonin säätiön hallituksen puheenjohtaja.
Safonovo

| Safonovo Сафо́ново |
| --- | --- |
 vaakuna
 Smolenskin alueen sijainti Venäjän länsirajalla
 Safonovo
 Koordinaatit: 55°06′38″N, 33°14′13.9″E 
Valtio:  Venäjä
Federaatiosubjekti:  Smolensk
Piiri:  Safonovon piiri
Väkiluku (2010):  46 116
Aikavyöhyke:  UTC+3 (MSK)
Postinumero:  215500, 215502, 215503, 215505, 215506
Suuntanumero(t):  +7 48142
 
 www.admin-safonovo.ru 
 Kaupungin kotisivut 
Infobox OKVirheellinen NIMI-arvo: 
Safonovo (ven. Сафо́ново) on kaupunki Venäjällä Smolenskin alueella. Se sijaitsee Dneprin vesistöön kuuluvan Vopets-joen varrella 102 kilometriä Smolenskista koilliseen. Kaupunki on Safonovon piirin keskus. Kaupungissa asui 46 116 henkeä (vuonna 2010).
Vladimirin kirkko Safonovossa.
Toinen kirkko Safonovossa.
Linja-autoasema
Kaupungin kautta kulkee Moskovan ja Smolenskin välinen rautatie, jonka radan asema sijaitsee keskustan eteläpuolella. Vain kolme kilometriä keskustan pohjoispuolitse kulkeva valtatie M1 (Belarus) tuo nopean maantieyhteyden niin pääkaupunki Moskovaan, alueen pääkaupunkiin Smolenskiin kuin naapurimaahan Valko-Venäjällekin.
Safonovo on saanut alkunsa samannimisen kylän paikalle syntyneestä rautatieaseman taajamasta. Myöhemmin sen talous perustui lähistöllä sijaitsevien ruskohiiliesiintymien hyödyntämiseen. Vuonna 1952 Safonovosta tuli kaupunki. Nykyään se on maatalousalueen keskus, jossa on mm. kone- ja laite- sekä muoviteollisuutta.
Aiheesta muualla

Wikimedia Commonsissa on kuvia tai muita tiedostoja aiheesta .
Safonovon piirin sivusto (venäjäksi)
Demidov (kaupunki)

| Demidov Демидов |
| --- | --- |
 vaakuna
 Smolenskin alueen sijainti Venäjällä, alla kaupungin sijainti alueella
 Demidov
 Koordinaatit: 55.265°N, 31.515°E 
Valtio:  Venäjä
Subjekti:  Smolenskin alue
Piiri:  Demidov
Pinta-ala:  
 – Kokonaispinta-ala:  33 km²
Korkeus:  160 m
Väkiluku (2010):  7 333
 – Väestötiheys:  222 as./km²
Aikavyöhyke:  UTC+3 (MSK)
Infobox OKVirheellinen NIMI-arvo: 
Demidov (ven. Деми́дов) on kaupunki Smolenskin alueella Venäjällä. Se sijaitsee Kasplja- ja Gobza-jokien yhtymäpaikassa 120 kilometriä Smolenskista pohjoiseen. Kaupunki on Demidovin piirin keskus. Kaupungissa asui vuoden 2010 väestönlaskennan mukaan 7 333 henkeä ja koko Demidovin piirissä 14 039.
Neitsyt Marian taivaaseen astumisen kirkko Demidovissa
Paikkakunta mainitaan ensimmäisen kerran 1400-luvulla nimellä Poretšje. 1600-luvulla siellä sijaitsi rajatulli. Vuonna 1723 Pietari I:n määräyksestä perustettiin laivalaituri, kylän kautta kulki Pietarista Smolenskiin ja edelleen Ukrainaan johtava maantie. 1700-luvulla Poretšjessa toimi rahapaja. Vuonna 1776 siitä tuli Smolenskin lääniin kuulunut kihlakuntakaupunki. 1700–1800-luvun vaihteessa se oli huomattava kaupan ja jokiliikenteen keskus. 1800-luvun puolivälissä kaupungin merkitys väheni Kasplja-joen madaltumisen ja rautateiden rakentamisen takia. Poretšjen kihlakunnan asukkaat olivat lähes kaikki valkovenäläisiä.
Vuonna 1918 kaupunki nimettiin uudelleen bolševikkipuolueen kihlakuntakomitean puheenjohtajan Jakov Je. Demidovin (1889–1918) mukaan. Toisen maailmansodan aikana se oli saksalaisten miehittämä.
Nähtävyyksiä ovat Kaspljan sillan lähellä sijaitsevat kaksi 1700-luvun lopun barokkityylistä asuintaloa, Neitsyt Marian taivaaseen astumisen kirkko (1851–1862), Pokrovan kirkko ym. Kaupungissa on syntynyt sirkustaiteilija ja elokuvanäyttelijä Juri Nikulin.
Aiheesta muualla

Demidovin piirin sivusto (Arkistoitu – Internet Archive) (venäjäksi)
Kirsikkapuisto (Helsinki)

| Kirsikkapuisto |
| --- | --- |
 Kirsikkapuiden kukintaa toukokuussa 2022.
Tyyppi:  kirsikkapuisto
Sijainti:  Helsinki
Pinta-ala:  57 242 m²
Perustettu:  2007
Kirsikkapuisto (ruots. Körsbärsparken), myös Porolahden kenttä, on vuonna 2007 avattu puisto Helsingin Roihuvuoressa. Puisto on osa suurempaa Roihuvuoren aluepuistoa.
Puistossa on noin 150 kirsikkapuuta. Sen keskiosassa kasvaa muun muassa kookkaita poppeleita, pohjoisosassa on koivuja ja tammia. Kirsikkapuisto yhdistyy japanilaistyyliseen puutarhaan kevyen liikenteen väylällä, joka kulkee läpi Leikkipuisto Tuhkimon. Pohjoisessa puisto rajautuu Roihuvuoren vesitorniin ja etelässä Abraham Wetterin tiehen sekä lännessä Sahaajankatuun.
Vuonna 2006 Helsingin kaupungin rakennusvirasto sai aloitteen Helsingissä asuvalta Norio Tomidalta puiston rakentamisesta. Suomessa asuvat japanilaiset ja Suomessa toimivat japanilaisyritykset sekä yhdistykset lahjoittivat ensimmäiset kirsikkapuut. Ensimmäinen kirsikkapuu istutettiin puistoon 5. kesäkuuta 2007. 
Alueella on kaikkiaan noin 150 kirsikkapuuta. Puisto oli mukana Espoon, Helsingin ja Vantaan yhteishankeessa Viikon puisto valtakunnallisena vihervuotena 2008.
Hanami-juhla

Hanami (花見, japania, ”kukkien katseleminen”) on Japanin merkittävin vuotuinen kansanjuhla, jonka vietto vaihtelee vuosittain sääolojen mukaan. Hanamia vietetään kirsikkapuiden kukinnan alkaessa. Kukinnan tarkka ajankohta vaihtelee sääolojen ja kukintapaikkakunnan mukaan, ja Etelä-Suomessa se sijoittuu yleensä toukokuulle. Juhlaa vietettiin Roihuvuoressa ensimmäisen kerran äitienpäivänä 11. toukokuuta 2008. Ohjelmaan kuului Parapara-tanssiesityksiä, Bon Odori -yhteistanssia, Ikebanaa, Haikurunoja ja Origamia sekä Teetaidetta. Myynnissä oli myös japanilaisia herkkuja. Juhlaa on sen jälkeen jatkettu jokavuotuisesti.
Aiheesta muualla

Wikimedia Commonsissa on kuvia tai muita tiedostoja aiheesta .
Roihuvuoren Hanami-sivusto
Roihuvuoren Hanami 2019 (YouTube)
Miekkailua Hanami-juhlassa keväällä 2017.
Operaatio Cicero

| Operaatio Cicero> 5 Fingers |
| --- | --- |

Ohjaaja:  Joseph L. Mankiewicz
Käsikirjoittaja:  Michael Wilson
Perustuu:  L. C. Moyzischin romaaniin Der Fall Cicero (suom. Operaatio Cicero, suomentanut Jouko Linturi, Tammi 1951).
Tuottaja:  Otto Lang
Säveltäjä:  Bernard Herrmann
Kuvaaja:  Norbert Brodine
Leikkaaja:  James B. Clark
Tuotantosuunnittelija:  George Davis
Pääosat:   James Mason  Danielle Darrieux  Michael Rennie 
Valmistustiedot
Valmistusmaa:   Yhdysvallat  Turkki (kuvauspaikka) 
Tuotantoyhtiö:  20th Century Fox
Levittäjä:  20th Century Studios Netflix
Ensi-ilta:  1952
Kesto:  108 min
Alkuperäiskieli:  englanti saksa
Aiheesta muualla
IMDb 
Elonet
AllMovie
Infobox OKNimi-testi OK: 
Operaatio Cicero (5 Fingers) on Joseph L. Mankiewiczin ohjaama yhdysvaltalainen elokuva vuodelta 1952. Elokuva perustuu saksalaisen diplomaatin L. C. Moyzischin kirjaan Der Fall Cicero (suom. Operaatio Cicero, suomentanut Jouko Linturi, Tammi 1951).
Elokuva perustuu pääosin toisen maailmansodan aikaisiin tapahtumiin. Britannian suurlähettilään palvelija Elyesa Bazna valokuvaa työnantajansa asiakirjoja ja tarjoaa niitä suuresta summasta Saksalle. Välikätenä toimii Moyzisch. Tarinaan on tehty elokuvakäsikirjoitukseen muutoksia: päähenkilön nimi on elokuvassa Ulysses Diello (James Mason) ja juonen kulkua sujuvoittamaan tarinaan on ujutettu kreivitär Anna Staviska (Danielle Darrieux). Elokuvan alkuperäinen nimikin piti olla Operation Cicero, mutta nimeksi valittiin 5 Fingers, koska Yhdysvalloissa Illinoisin Ciceron kaupungissa oli äskettäin puhjennut vakavia valkoihoisten rotumellakoita.
Elyesa Bazna on kirjoittanut tarinasta omasta näkökulmastaan kirjan I Was Cicero (1962). Sekä Moyzischin että Baznan kirja on kirjoitettu omaa näkokulmaa painottaen, ja ne sisältävät virheitä.
Näyttelijät

| 0 | 1 | 2 |
| --- | --- | --- |
|  James Mason  | … |  Ulysses Diello eli Cicero (Elyesa Bazna)   |
|  Danielle Darrieux  | … |  kreivitär Anna Staviska   |
|  Michael Rennie  | … |  Colin Travers   |
|  Walter Hampden  | … |  Sir Frederic Taylor   |
|  Oskar Karlweis  | … |  Moyzisch   |
|  Herbert Berghof  | … |  eversti von Richter   |
|  John Wengraf  | … |  kreivi Franz von Papen   |
|  Ben Astar  | … |  Siebert   |
|  Roger Plowden  | … |  McFadden   |
Vastaanotto

Elokuva oli Oscar-ehdokkaana kahdessa sarjassa: ohjaus (Joseph L. Mankiewicz) ja käsikirjoitus (Michael Wilson).
Elokuvan televisioesityksen alla 1985 Iltalehden Petri Immonen kirjoitti, että Operaatio Cicero on kohtalonomainen ja tiivistunnelmainen vakoilutarina, josta ei yllättäviä käänteitä puutu. Hänestä James Mason on roolissaan lähes yhtä vakuuttava kuin näyttelijän itse parhaana roolina pitämässään Pohjois-Irlantiin sijoittuvassa terroristitarinassa Neljän tuulen talo (1946). ”Oma lukunsa Operaatio Cicerossa on tietysti Danielle Darrieux'n fotogeenisen olemuksen häikäisevä läsnäolo, jota Mankiewiczin jäntevä ohjausote on kiitettävästi hyödyntänyt.” Myös Helsingin Sanomien Mikael Fräntin mielestä tämä on James Masonin parhaita roolisuorituksia, jota ilman tarina ei ehkä nousisi tavanomaista vakoilujännäriä kummemmaksi.
Aiheesta muualla

Operaatio Cicero Internet Movie Databasessa (englanniksi)
Miller, Frank: 5 Fingers. Turner Classic Movies – TCM. Arkistoitu 12.3.2016. Viitattu 1.6.2022. (englanniksi)
5 Fingers (1952) American Film Institute – AFI. Viitattu 1.6.2022. (englanniksi)
Fabien Claude

| Fabien Claude |
| --- | --- |

Henkilötiedot
Syntynyt: 22. joulukuuta 1994 (ikä 30) Épinal, Ranska
Uran tiedot
Seura:  Basse-sur-le-Rupt Ski nordique
Laji:  ampumahiihto
Maailmancup
Kaudet:  2016–
Voitot:  0  (+ 9 viestäi)
Palkintokorokkeella:  5 (+ 20 viestäi)
 Tietolaatikko päivitetty 9.3.2025 
Aiheesta muualla
fabien.claude3brothers.fr
| Mitalit> Maa:  Ranska.Miesten ampumahiihto. Olympialaiset  | Mitalit> Maa:  Ranska.Miesten ampumahiihto. Olympialaiset  | Mitalit> Maa:  Ranska.Miesten ampumahiihto. Olympialaiset  | Maa:  Ranska> Miesten ampumahiihto. |
| --- | --- | --- | --- |
|  Hopeaa | Peking 2022 | viesti |  |
| MM-kilpailut  | MM-kilpailut  | MM-kilpailut  |  |
|  Kultaa | Oberhof 2023 | viesti |  |
|  Hopeaa | Lenzerheide 2025 | viesti |  |
|  Pronssia | Nove Mesto 2024 | viesti |  |
| Nuorten olympialaiset  | Nuorten olympialaiset  | Nuorten olympialaiset  |  |
|  Pronssia | Innsbruck 2012 | sekaviesti |  |
| NMM-kilpailut  | NMM-kilpailut  | NMM-kilpailut  |  |
|  Kultaa | Obertilliach 2013 | pikakilpailu |  |
|  Kultaa | Presque Isle 2014 | takaa-ajo |  |
|  Hopeaa | Presque Isle 2014 | viesti |  |
|  Hopeaa | Raubitš 2015 | pikakilpailu |  |
|  Pronssia | Obertilliach 2013 | viesti |  |
|  Pronssia | Raubitš 2015 | viesti |  |
| NEM-kilpailut  | NEM-kilpailut  | NEM-kilpailut  |  |
|  Kultaa | Otepää 2015 | pikakilpailu |  |
|  Hopeaa | Otepää 2015 | sekaviesti |  |
Fabien Claude (s. 22. joulukuuta 1994 Épinal) on ranskalainen ampumahiihtäjä. Hän edustaa seuratasolla Basse-sur-le-Rupt Ski nordiqueia. Myös Clauden veli Florent Claude on ampumahiihtäjä.
Ura

Fabien Claude on nuorten olympialaisten pronssimitalisti sekaviestistä vuodelta 2012. Lisäksi hän on kaksinkertainen nuorten maailmanmestari ja nuorten Euroopan-mestari.
IBU-Cupiin Claude pääsi kilpailemaan ensimmäisen kerran kaudella 2014–2015. Kaudella 2016–2017 hän taas pääsi debytoimaan maailmancupissa. Hän pääsi kilpailemaan tuolloin lähes koko kauden maailmancupissa ja sijoittui kokonaiskilpailussa sijalle 55. Vuoden 2017 maailmanmestaruuskilpailuissa Claude pääsi kilpailemaan normaalimatkalla sijoittuen sijalle 25. Seuraavat kaksi kautta Claude kilpaili jälleen lähes kokonaisuudessaan IBU-Cupin puolella.
Kaudella 2019–2020 Fabien Claude saavutti siihen asti parhaan sijoituksensa maailmancupin henkilökohtaisessa kilpailussa sijoittumalla seitsemänneksi Östersundin normaalimatkalla. Hochfilzenin takaa-ajossa hän oli taas kahdeksas. Claude kuului myös Ranskan kolmanneksi sijoittuneeseen Hochfilzenin viestijoukkueeseen. Tuolloin Claude pääsi ensimmäistä kertaa palkintokorokkeelle maailmancupissa. Ensimmäisen henkilökohtaisen palkintosijansa hän saavutti tammikuussa 2020 oltuaan kolmas Pokljukan normaalimatkalla. Saman kauden normaalimatkan cupissa hän sijoittui viidenneksi. Kaudella 2020–2021 hän oli toinen Kontiolahden takaa-ajokilpailussa ja kolmas Hochfilzenin pikakilpailussa. Hän oli voittamassa Oberhofin viestiä tammikuussa 2021. Pokljukan MM-kilpailuissa 2021 hän sijoittui takaa-ajokilpailussa 12:nneksi. Pekingin olympialaisissa 2022 hän saavutti hopeaa viestissä ja oli normaalimatkalla yhdeksäs. Normaalimatkan maailmancupissa hän sijoittui viidenneksi. Oberhofin MM-kilpailuissa 2023 hän hiihti toisen osuuden Ranskan voittaessa viestin maailmanmestaruuden. Yhteislähdössä hän oli kahdeksas. Maailmancupkauden 2022–2023 kokonaiskilpailussa hän sijoittui kymmenenneksi ja takaa-ajocupissa viidenneksi. Nové Měston MM-kilpailuissa 2024 hän saavutti viestissä pronssia sekä oli yhteislähdössä viides ja takaa-ajossa kymmenes. Kaudella 2024–2025 hän sijoittui Hochfilzenin pikakilpailussa kolmanneksi. Hän sijoittui Oberhofin pikakilpailussa toiseksi. Lenzerheiden MM-kilpailuissa 2025 hän saavutti viestissä hopeaa sekä oli pikakilpailussa kahdeksas ja yhteislähdössä viidestoista.
Tšekkoslovakian sosialistinen tasavalta

Tšekkoslovakian sosialistinen tasavalta (tšekiksi sekä slovakiksi Československá socialistická republika, lyh. ČSSR) oli kylmän sodan aikainen valtio Euroopassa.